Liu Yifei. Crystal Liu (tugʻilgan paytidagi ismi An Feng; 1987-yil 25-avgustda tugʻilgan) Liu Yifei () taxallusi ostida tanilgan xitoylik-amerikalik aktrisa, qoʻshiqchi va modeldir. "Forbes" jurnalining „100 ta nufuzli xitoylik kishilar“ roʻyxatiga bir necha marta kiritilgan. 2009-yilda „Yangi toʻrt dan aktrisasi“dan biri deb topilgan. 2020-yilda Yifei Disney studiyasi ishlagan "Mulan" filmida titul qahramonni jonlantirib, xalqaro miqyosda shuhrat qozongan. Filmdagi mazkur roli ortidan Critics' Choice Super Award, Kids' Choice Award va Saturn mukofotlariga nomzod etib koʻrsatilgan. Hayoti. Liu Xubey viloyatining Uxan shahridagi Tongji kasalxonasida dunyoga kelgan. Tugʻilgan paytidagi ismi An Feng ( boʻlgan, bunda An otasining familiyasidir. U oilada yagona farzand boʻlgan. Uning otasi An Shaokang () Fransiyadagi Xitoy elchixonasining 1-kotibi hamda Pekin shahridagi universitetda fransuz tili boʻyicha profesor boʻlgan. Onasi Liu Xiaoli () Xubeyda raqqosa boʻlgan. Liu 10 yoshga toʻlganida, ota-onasi ajrashishgan. Uni yolgʻiz onasi ulgʻaytirgan. 1997-yilda familiyasini onasinikiga, yaʼni „Liu Ximeizi“ () ga oʻzgartirgan. Uning choʻqintirgan otasi Chen Jinfei () Jinfei Beijing Tongchan Investment Group boshligʻi boʻlgan.